section_heading: Povijest
paragraph_text: Cawthome je 1948. osnovao Međugransku obavještajnu službu zajedno sa Syedom Shahidom Hamidom nakon Indijsko-pakistanskog rata 1948. godine koji je otkrio slabosti u prikupljanju obavještajnih podataka između Pakistanske vojske, Ratnog zrakoplovstva, Ratne mornarice, Obavještajnog ureda i Obrambene obavještajne službe. Od tuda i ime nove obavještajne službe koja je trebala služiti kao poveznica između različitih grana Oružanih snaga i njihovih obavještajnih službi. Ustroj službe je njegovo djelo. Promaknut je u čin general-bojnika s dvije zvjezdice u pakistanskoj vojsci. Godine 1950. postao je drugi generalni ravnatelj ISI-ja nakon Syeda Shahida Hamida. Naslijedio ga je Riaz Hussain 1959. Nakon umirovljenja, Cawthome se vratio u Ujedinjeno Kraljevstvo i živio tamo do svoje smrti. Cawthome je do danas najduže bio na položaju glavnog ravnatelja ISI-ja, služeći na tom položaju devet godina.